198 



Den gamle Mand, der i 1835 havde ejet Hulen, havde i den 

 Opmærksomhed, som Lund skjænkede den, set et Bevis for at 

 den maatte indeholde Skatte, og havde derfor ladet Indgangen til- 

 mure for ikke at miste disse; den frodigt opvoxende Vegetation 

 skjulte den hurtigt, og snart vidste ingen mere, hvor Stedet var, 

 hvad jeg selv maatte erfare i 1855, da jeg paa en Rejse fra 

 Lagoa Santa til Franciscofloden undervejs kom forbi Maquiné. 

 Efter Hertugens Rejse afsendtes en Fotograf for at optage 

 Prospekter af de interessanteste paa Rejsen besøgte Steder og 

 om muligt tillige af Maquinéhulen, og han henvistes til i den 

 Anledning at søge Underretning hos Lund; men heller ikke 

 denne Afsending lykkedes det at finde Hulen. Da nu imidlertid 

 selve Kejserens Interesse var vakt, blev Opsøgningen af Hulen 

 paa Provinsregjeringens Bekostning vedtaget, og i 1870 eller 

 71 lykkedes det endehg i en Officer, som var Provins- 

 præsidentens Adjudant, at finde en Person, der som en meget 

 opvakt, femtenaarig Dreng havde levet paa den nærliggende 

 Fazenda, den Gang Lund undersøgte Hulen, og som selv havde 

 deltaget i Besøgene i denne. Denne Officer, Kaptejn E. J. Gonzaga, 

 lykkedes det endelig med megen Møje og mange Udgifter at 

 gjenfinde den og rydde Indgangen , som dernæst for at sikre 

 Hulen mod Overlast forsynedes med en Jærn-Gitterport. Det 

 var imidlertid ikke altid, at Lund følte sig oplagt til at modtage 

 og se Fremmede. Den især af sine afrikanske Rejser bekjendte 

 Richard Burton fortæller i sit Værk over sin Rejse i det indre 

 Brasilien, at han paa Vejen til Diamantdistriktet i 1867 gjorde 

 en Omvej for at besøge Lund, men at dennes Sekretær paa 

 hans Forespørgsel , om han kunde faa Lund at se , med 

 mange Undskyldninger bad ham vente til næste Dag, og at han 

 saa heller ikke blev modtaget, men maatte rejse uden at faa sit 

 Ønske opfyldt, og han forklarer sit Uheld «af den nervøse Frygt 

 for Fremmede, som. ofte griber selv stærke Mænd efter et langt 

 Liv i Brasilien, ja under Troperne i det hele taget»^). 



1) Explorations of the Highlands of Uie Brazil. Loudon 1869. Vol. II, p. 32. 



